Ο **Κώστας Βασιλειάδης** (Θεσσαλονίκη, 15 Μαρτίου 1984-) είναι Έλληνας διεθνής καλαθοσφαιριστής, ο οποίος αγωνίζεται ως σούτινγκ γκαρντ στην ισπανική Κάθερες της LEB Oro.

Σταδιοδρομία
------------

Ο Βασιλειάδης γεννήθηκε στη Θεσσαλονίκη, κατάγεται από το Ελευθεροχώρι Κιλκίς και μεγάλωσε στο Κιλκίς. Ξεκίνησε την καριέρα του από τον ΓΑΣ Κιλκίς και στη συνέχεια πήρε μετεγγραφή για τον ΠΑΟΚ όπου έκανε εξαιρετικές εμφανίσεις. Στην ομάδα της Θεσσαλονίκης έπαιξε από το 2000 έως το 2006.

Το 2006 μετεγγράφηκε στην ομάδα της Μάλαγα με την οποία κατακτά το πρωτάθλημα Ισπανίας. Την επόμενη χρονιά συνεχίζει να αγωνίζεται με τα χρώματα της Μάλαγα, συμμετέχοντας και στο Φάιναλ Φορ της Ευρωλίγκας, που διεξάγεται στην Αθήνα. Ο Βασιλειάδης ήταν ήδη «μεγάλο όνομα» και με τη βοήθεια του η ισπανική ομάδα είχε τη δυνατότητα να κοντράρει τους ανταγωνιστές της και να αφήσει το στίγμα της στην Ευρώπη. Οι οπαδοί του συλλόγου λένε ότι πάντα θα τον θυμούνται και θα τον εκτιμούν για την προσπάθεια και το παιχνίδι του με την ομάδα τους.

Στις 12 Ιουλίου 2007 ο Ολυμπιακός ανακοίνωσε ότι ο παίκτης υπέγραψε τριετές συμβόλαιο με την ομάδα του Πειραιά. Εκεί θα συναντήσει τον επί πολλά έτη συμπαίκτη του στον ΠΑΟΚ και τις Εθνικές ομάδες Εφήβων και Νέων, Λουκά Μαυροκεφαλίδη. Παρά την ήττα της ομάδας από τον αγαπημένο του σύλλογο και πρώην ομάδα του, ΠΑΟΚ, ο Ολυμπιακός τερμάτισε στην 2η θέση στο Ελληνικό Πρωτάθλημα τη σεζόν 2007-08.

Ο Βασιλειάδης επέστρεψε στο ΠΑΟΚ για τη σεζόν 2008-09, σε μία προσπάθεια της νέας διοίκησης να επαναφέρει την ομάδα στις επιτυχίες αλλά και στην Ευρωλίγκα. Έγινε ξανά αρχηγός της ομάδας. Πριν να τελειώσει η σεζόν 2008-09 μεταφέρθηκε στο Μοντεγκράναρο. Το συμβόλαιο του με τον ΠΑΟΚ λύθηκε κοινή συναινέσει.

Μετά από ένα πέρασμα από την Ομπραδόιριο του Σαντιάγο δε Κομποστέλα τη σαιζόν 2009-2010 υπέγραψε στην Μπιλμπάο Μπάσκετ για την τριετία 2010-2013. Τη σαιζόν 2013-2014 αγωνίστηκε στην Τουρκική Ανατολού Εφές με την οποία έπαιξε στην Ευρωλίγκα και στο τούρκικο πρωτάθλημα. Το 2014 υπέγραψε συμβόλαιο συνεργασίας με την ισπανική Ουνικάχα Μάλαγα. Το 2015 επιστρέφει στον ΠΑΟΚ, μετά από έξι χρόνια, όμως στο τέλος της χρονιάς αποχώρησε ξανά και συμφώνησε με την ισπανική Ομπραδόιριο. Το καλοκαίρι του 2016 υπέγραψε συμβόλαιο δυο ετών με την ΑΕΚ, όπου παρέμεινε για μία σεζόν.

Στις 10 Οκτωβρίου 2017, υπέγραψε ανοιχτό συμβόλαιο με τα Τρίκαλα ώστε να αποχωρήσει στο ενδεχόμενο που δεχτεί πρόταση από το εξωτερικό. Τελικά στις 5 Δεκεμβρίου, υπέγραψε στην Τενερίφη του Ισπανικού πρωταθλήματος. Στις 15 Ιουλίου επέστρεψε για τρίτη φορά στην ισπανική Ομπραδόιριο. Ο Βασιλειάδης ολοκλήρωσε τη σεζόν ως πρώτος στα τρίποντα (95/244) κι έκτος σκόρερ στο ισπανικό πρωτάθλημα με 432 πόντους σε 31 συμμετοχές. Το καλοκαίρι του 2019, ανανέωσε το συμβόλαιό του για 1+1 χρόνια. Τη σεζόν 2019-20 σε 10 αγώνες που συμμετείχε στο Πρωτάθλημα Ισπανίας είχε 8,3 πόντους, 1 ριμπάουντ και 0,9 ασίστ. Στις 16 Ιουλίου 2020, ανακοινώθηκε η αποχώρησή του από την Ομπραδόιριο.

Το καλοκαίρι του 2020, αποφάσισε να συνεχίσει την καριέρα του στην Αλ Σαντ του Κατάρ, με προπονητή τον Βασίλη Μπρατσιάκο. Στις 10 Οκτωβρίου 2020, έκανε το ντεμπούτο του σε αγώνα του Κυπέλλου Κατάρ, έχοντας 23 πόντους, 6 ασίστ, 6 ριμπάουντ και 2 κλεψίματα. Στις 22 Νοεμβρίου 2020, ήταν ο νικητής στο διαγωνισμό τριπόντων στο περιθώριο του FIBA 3X3 World Tour Doha Masters.

Στις 12 Απριλίου 2021, επέστρεψε στην Ισπανία για λογαριασμό της Μούρθια. Η Μούρθια αποτελεί την πέμπτη διαφορετική ομάδα του στο Πρωτάθλημα Ισπανίας. Σε 8 αγώνες του ισπανικού πρωταθλήματος είχε κατά μέσο όρο 5.9 πόντους, 2,1 ριμπάουντ και 1,6 ασίστ. Στις 7 Ιουλίου, ανανέωσε το συμβόλαιό του για ακόμα ένα χρόνο με την ομάδα. Στις 11 Μαΐου 2022, κόντρα στη Ρεάλ Μαδρίτης, έκανε την 300η του εμφάνιση στο Πρωτάθλημα Ισπανίας.Στις 13 Ιουνίου, αποτέλεσε παρελθόν από τη Μούρθια, έχοντας αγωνιστεί συνολικά 31 φορές σε όλες τις διοργανώσεις και τις 23 να είναι στο Πρωτάθλημα Ισπανίας, έχοντας 2.9 πόντους, 0.4 ριμπάουντ και 0.4 ασίστ.

Στις 25 Ιουνίου 2022, υπέγραψε συμβόλαιο με τη Μαρίνος ντε Ανζοατέγκι, με την Αμερική να είναι η τρίτη ήπειρος στην οποία βρέθηκε για επαγγελματικούς λόγους ο Βασιλειάδης, αφού εκτός της Ευρώπης, έχει παίξει επίσης στην Ασία για λογαριασμό της Αλ Σαντ του Κατάρ.

Στις 13 Οκτωβρίου 2022, συμφώνησε με την Ατλέτικο Γκόες από την Ουρουγουάη, που αποτελεί τον 14ο σταθμό της καριέρας του. Με την ομάδα σημείωσε 10.6 πόντους, 3.4 ριμπάουντ και 1 ασίστ μ.ό. σε επτά συμμετοχές.

Στις 3 Ιανουαρίου 2023, επέστρεψε στην Ισπανία για λογαριασμό της Κάθερες της LEB Oro. Στο ντεμπούτο του η ομάδα του νίκησε τη Μελίγια με 92-85 και ο ίδιος είχε 14 πόντους (7/7 βολές, 2/3 δίποντα, 1/9 τρίποντα), 11 ριμπάουντ και 5 ασίστ στα 30' που έμεινε στο παρκέ, πραγματοποιώντας νταμπλ-νταμπλ.

Εθνική Ομάδα
------------

Σε διεθνές επίπεδο, ο Βασιλειάδης συμμετείχε στην Εθνική ομάδα Παίδων. Κέρδισε το χάλκινο μετάλλιο στο Ευρωπαϊκό Πρωτάθλημα Εφήβων 2002 και στο Ευρωπαϊκό Πρωτάθλημα Νέων 2003, στο οποίο συμπεριλήφθηκε στην ιδανική ομάδα του τουρνουά. Την ίδια διάκριση πήρε και στο Ευρωπαϊκό Πρωτάθλημα Νέων 2004, στο οποίο έβαλε τους περισσότερους πόντους. Επίσης κέρδισε το αργυρό μετάλλιο στο Παγκόσμιο Πρωτάθλημα Νέων 2005 στην Αργεντινή, όπου συμπεριλήφθηκε ξανά στην ιδανική ομάδα του τουρνουά. 

Συμμετείχε επίσης στην Εθνική Ομάδα Ανδρών στο Ευρωμπάσκετ 2011 στη Λιθουανία, στο οποίο η Εθνική τερμάτισε 6η. Συμμετείχε επίσης στο Παγκόσμιο Κύπελλο 2014, που η εθνική κατέκτησε την 16η θέση.

Με την εθνική ομάδα ο Βασιλειάδης έχει 50 συμμετοχές με 304 πόντους (μ.ο: 6.08).

Τίτλοι-Διακρίσεις
-----------------

### Συλλογικοί

* Πρωτάθλημα Ισπανίας: (2006)

### Ατομικές

* MVP του Ελληνικού All Star Game νέων: (2004)
* 3x Ελληνικό All Star Game: (2005, 2006, 2008)
* FIBA Ευρωπαϊκό Κύπελλο All Star: (2006)
* Καλύτερη Πεντάδα στο Eurocup: (2013)
* MVP του μήνα στο Πρωτάθλημα Ισπανίας: (Δεκέμβριος 2018)
* Πρώτος στα τρίποντα στο Πρωτάθλημα Ισπανίας: (2019)

### Εθνική ομάδα

* Κέρδισε χάλκινο μετάλλιο στο Ευρωμπάσκετ Εφήβων (2002)
* Κέρδισε το χάλκινο μετάλλιο στο παγκόσμιο Πρωτάθλημα Νέων στη Θεσσαλονίκη (2003)
* Μπήκε στην Ομάδα του τουρνουά στο Παγκόσμιο Πρωτάθλημα Νέων (2003)
* Κέρδισε το χάλκινο μετάλλιο στο Ευρωπαϊκό Πρωτάθλημα Νέων στη Τσεχία (2004)
* Έβαλε τους περισσότερους πόντους στο Παγκόσμιο Πρωτάθλημα Νέων (2004)
* Μπήκε στην Ομάδα του τουρνουά στο Ευρωπαϊκό Πρωτάθλημα Νέων (2004)
* Κέρδισε το αργυρό μετάλλιο στο Παγκόσμιο Πρωτάθλημα Νέων στην Αργεντινή (2005)
* Μπήκε στην Ομάδα του τουρνουά στο Παγκόσμιο Πρωτάθλημα Νέων (2005)

Ατομικά Ρεκόρ
-------------

Στο ελληνικό πρωτάθλημα έχει 31 πόντους ατομικό ρεκόρ, ενώ μαζί με τον Μίλαν Τόμιτς έχει το ρεκόρ ευστοχίας τριπόντων σε ένα παιχνίδι της Α1. Στο παιχνίδι Μακεδονικός-ΠΑΟΚ στις 8 Νοεμβρίου 2003 είχε 7/7 τρίποντα. Στο ισπανικό πρωτάθλημα σκόραρε 33 πόντους με 10/18 τρίποντα στη νίκη της Ομπραδόιρο επί της Σαραγόσα με 78-86.

Παραπομπές
----------

1. ↑  in.gr Αρχειοθετήθηκε 2009-02-26 στο Wayback Machine. *Παρελθόν από τον ΠΑΟΚ αποτελούν Βασιλειάδης και Μουλαομέροβιτς*, 25 Ιανουαρίου 2009.
2. ↑  Interactive, Pegasus. «Επέστρεψε στη Μάλαγα ο Βασιλειάδης». *SentraGoal*. Ανακτήθηκε στις 28 Ιανουαρίου 2017. [*νεκρός σύνδεσμος*]
3. ↑  «Επέστρεψε στον ΠΑΟΚ ο Βασιλειάδης!». *sport-fm.gr*.. Ανακτήθηκε στις 2017-01-28.
4. ↑  Team, Onsports. «ΠΑΟΚ: Τέλος ο Βασιλειάδης». *OnSports.gr*.. Ανακτήθηκε στις 2017-01-28.
5. ↑  «Επίσημα στην ΑΕΚ για δύο χρόνια ο Βασιλειάδης!».. Ανακτήθηκε στις 2017-01-28.
6. ↑  Τέλος ο Βασιλειάδης από την ΑΕΚ
7. ↑  «Στα Τρίκαλα με ανοιχτό συμβόλαιο ο Βασιλειάδης» (στα αγγλικά).. Ανακτήθηκε στις 2017-11-07.
8. ↑  «Βασιλειάδης: Άφησε τα Τρίκαλα για... χάρη του Κατσικάρη! | Eurohoops». *Eurohoops*. 2017-12-05.. Ανακτήθηκε στις 2017-12-05.
9. ↑  «Ανακοίνωσε Βασιλειάδη η Ομπραντόιρο (pic)».. Ανακτήθηκε στις 2018-07-15.
10. ↑  «Πρώτος στα τρίποντα κι έκτος σκόρερ ο Βασιλειάδης στην Ισπανία! (pics)». *www.gazzetta.gr*. Ανακτήθηκε στις 16 Ιουλίου 2019.
11. ↑  «Συνεχίζει στην Ομπραντόιρο ο Βασιλειάδης». *www.sdna.gr*. Ανακτήθηκε στις 16 Ιουλίου 2019.
12. ↑  «Κώστας Βασιλειάδης: Δεν θα συνεχίσει στην Ομπραντόιρο (photo)». *Eurohoops*. 16 Ιουλίου 2020. Ανακτήθηκε στις 16 Ιουλίου 2020.
13. ↑  team, Onsports (31 Αυγούστου 2020). «Στο Κατάρ ο Βασιλειάδης». *Onsports.gr*. Ανακτήθηκε στις 12 Σεπτεμβρίου 2020.
14. ↑  «Ντεμπούτο με νίκη για τον Βασιλειάδη στην Αλ Σαντ (vid)». *www.gazzetta.gr*. Ανακτήθηκε στις 10 Οκτωβρίου 2020.
15. ↑  «Πήρε... φωτιά ο Βασιλειάδης και κέρδισε το διαγωνισμό τριπόντων στο FIBA 3X3 World Tour Doha Masters (vid)». *SDNA*. 22 Νοεμβρίου 2020. Ανακτήθηκε στις 22 Νοεμβρίου 2020.
16. ↑  «Βασιλειάδης: Παρουσιάστηκε από τη Μούρθια (pic)». *www.gazzetta.gr*. Ανακτήθηκε στις 12 Απριλίου 2021.
17. ↑  «Κώστας Βασιλειάδης: Ανανέωσε τη συνεργασία του με Μούρθια (video)». *Eurohoops*. 7 Ιουλίου 2021. Ανακτήθηκε στις 7 Ιουλίου 2021.
18. ↑  «Έντυσε... Σπαρτιάτη τον Βασιλειάδη η Μούρθια για τις 300 συμμετοχές! (pic)». *SDNA*. 12 Μαΐου 2022. Ανακτήθηκε στις 12 Μαΐου 2022.
19. ↑  «Βασιλειάδης: Τέλος από τη Μούρθια που τον ευχαρίστησε για την προσφορά του | Gazzetta». *www.gazzetta.gr*. Ανακτήθηκε στις 21 Ιουνίου 2022.
20. ↑  «Ο Κώστας Βασιλειάδης μετακομίζει στη Βενεζουέλα για τη Μαρίνος ντε Ανζοατέγκι». *www.sport24.gr*. Ανακτήθηκε στις 13 Οκτωβρίου 2022.
21. ↑  «Από τη Βενεζουέλα στην Ουρουγουάη ο Κώστας Βασιλειάδης!». *SDNA*. 13 Οκτωβρίου 2022. Ανακτήθηκε στις 13 Οκτωβρίου 2022.
22. ↑  «Βασιλειάδης: Συνεχίζει στην Ισπανία με την Κάθερες | Gazzetta». *www.gazzetta.gr*. Ανακτήθηκε στις 18 Ιανουαρίου 2023.
23. ↑  «Βασιλειάδης: Έκανε double-double στο ντεμπούτο του με την Κάθερες (vid) | Gazzetta». *www.gazzetta.gr*. Ανακτήθηκε στις 18 Ιανουαρίου 2023.
24. ↑  «Ο Βασιλειάδης παρέλαβε το βραβείο του MVP Δεκεμβρίου στη Liga Endesa (pics)». *www.gazzetta.gr*. Ανακτήθηκε στις 10 Φεβρουαρίου 2019.
25. ↑  «Έσπασε τα κοντέρ ο Βασιλειάδης με 33 πόντους και 10 τρίποντα! (vids)». *www.gazzetta.gr*. Ανακτήθηκε στις 16 Ιουλίου 2019.

Εξωτερικοί σύνδεσμοι
--------------------

* Κώστας Βασιλειάδης, επίσημος ιστότοπος.
* (Ισπανικά) (Αγγλικά) Κώστας Βασιλειάδης Αρχειοθετήθηκε 2013-10-29 στο Wayback Machine. επίσημο ιστολόγιο.
* Κώστας Βασιλειάδης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Kostas Vasileiadis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* (Αγγλικά) Κώστας Βασιλειάδης, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2011 - 6η θέση |
| --- |
|  |
| 000 | 
* 4 Ξανθόπουλος
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Φώτσης
* 10 Παπανικολάου
* 11 Μαυροειδής
* 12 Μπράμος
* 13 Κουφός
* 14 Σλούκας
* 15 Καϊμακόγλου
* Προπ: Ζούρος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Ανδρών FIBA 2014 - 9η θέση |
| --- |
|  |
| 000 | 
* 4 Μάντζαρης
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Γλυνιαδάκης
* 10 Παπανικολάου
* 11 Σλούκας
* 12 Καϊμακόγλου
* 13 Αντετοκούνμπο
* 14 Βουγιούκας
* 15 Πρίντεζης
* Προπ: Κατσικάρης
 |  |

 |